Զանգվածային էլեկտրոնային լրատվամիջոցները, հղում կատարելով իրանական «Ֆարս» գործակալությանը, տեղեկացնում են, որ վերջերս Չինաստանի Հուբեյ գավառի կոմկուսի քարտուղար Լի Խունչժուն Թեհրան այցի ընթացքում հայտարարել է, թե անհրաժեշտ է ստեղծել 21-րդ դարի Մետաքսի ճանապարհը: Այն Իրանի տարածքով կանցնի Կովկաս` այնտեղ ուղղելով չինական արտադրանքը: Իհարկե, սա չի նշանակում, թե հենց վաղը կսկսվի այդ ճանապարհի կառուցումը, սակայն սա խոսում է այն մասին, որ մեր տարածաշրջանում ի դեմս Չինաստանի հայտնվում է ևս մի հզոր «խաղացող», որի շահերի հետ հաշվի չնստել չեն կարող: